hy en hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en en en en hy en en hy en hy en
Կանոններ – Armenia StartUp Cup
Մրցույթին մասնակցելու համար Դուք պետք է հետևեք հետևյալ կանոններին: Այս մրցույթը առոչինչ է համարվում, եթե արգելվում է օրենքով:
Ո՞վ կարող է մասնակցել մրցույթին
Մրցույթին կարող են մասնակցել բոլոր նրանք, ովքեր համապատասխանում են հետևյալ չափանիշներին.
Առաջարկվող մոդելը պետք է լինի օրիգինալ գաղափար, որը կներկայացնի բիզնեսի գործունեությունն ստեղծման պահից մինչև գործունեության 5-րդ տարին:
Դիմորդների՝ Հայաստանում բնակվելը պարտադիր պայման չէ, սակայն նրանք պետք է համաձայնություն տան՝ հաղթելու դեպքում իրենց բիզնեսը Հայաստանում սկսելու և զարգացնելու մասին:
Շահույթ չհետապնդող նախագծերը մրցույթին չեն մասնակցի:
Մրցույթին դիմելու համար պետք է լրացնել բիզնես մոդելի հակիրճ հայտաձևը: Դիմումը պետք է ներառի հետևյալ տեղեկությունները՝
պահանջարկը և/կամ կարիքը, որի լուծմանը կամ բավարարմանն այն ուղղված է,
ֆինանսավորման պահանջները (առկայության դեպքում):
Ժյուրին կուսումնասիրի ներկայացված բիզնես մոդելները, և ընտրություն անցած մասնակիցները կտեղեկացվեն:
Բոլոր տեղեկությունները գաղտնի կպահվեն: Մոդելի ուսումնասիրության ընթացքում ժյուրիի անդամները կարող են պահանջել որոշ տեղեկությունների ճշգրտում: Կդիտարկվեն առցանց լրացված միայն ամբողջական հայտերը:
Բիզնես մոդելների ներկայացման հետ կապված հարցերը կարող են ուղղվել մրցույթի ներկայացուցիչներին:
«Ստարտ-ափների հայաստանյան առաջնություն» մրցույթի հաղթողները կպարգևատրվեն 2016թ․ նոյեմբերին: Եզրափակչի բոլոր մասնակիցները կհրավիրվեն մրցանակների հանձնման հանդիսավոր արարողությանը, և գուցե նրանց առաջարկվի համառոտ ներկայացնել իրենց ընկերությունները: Հաղթող բիզնես նախագիծը կարող է ստանալ աջակցություն ձեռներեցության ոլորտում, դրամական պարգև և ֆինանսավորման հավելյալ աղբյուրների մասին իրազեկում: Մյուս մասնակիցներին կարող են հանձնվել լրացուցիչ մրցանակներ, ուստի նրանք ևս պետք է ներկա լինեն արարողությանը՝ դրանք ստանալու համար:
ՈՒՇԱԴՐՈՒԹՅՈՒՆ. Չկա որևէ երաշխիք` արտահայտված կամ ենթադրյալ, որ որևէ մասնակից կարժանանա մրցանակի: Եթե ժյուրիի որոշմամբ հաղթող բիզնես նախագիծ չընտրվի, այդ տարվա մրցանակային ֆոնդը կօգտագործվի հաջորդ տարվա մրցույթի կազմակերպման համար: Մրցանակ շահելու հավանականությունը կախված է մասնակիցների հմտությունից և ընդունված դիմումների քանակից: Մրցանակի հետ կապված բոլոր հարկերը մրցանակակրի պատասխանատվության տակ են: Մրցանակները փոխանցման ենթակա չեն:
Ինչպե՞ս է ժյուրին ընտրելու հաղթողին
Հաղթողը կընտրվի` ըստ հետևյալ չափորոշիչների.
ներկայացված բիզնես մոդելն ունի հաջողության իրական հնարավորություն:
Ընկերությունը հոգում է հասարակության կոնկրետ կարիքներ, ակտիվորեն փորձարկում ու նկատի է առնում շուկայի արձագանքը:
Ընկերությունը հայտնաբերել և տրամադրել է ռեսուրսներ` հաջողություն ունենալու համար:
Ընկերությունն ունի կառավարման հզոր ռազմավարություն:
Ընկերությունն ունի վստահելի մրցակցային առավելություն:
Ընկերությունն ունի թիրախային շուկա և հաճախորդների բազա:
Ընկերությունն ունի եկամուտների և շահույթի մոդելներ, որոնք համապատասխանում են:
Ընկերությունն ունի ղեկավար ուժեղ թիմ:
Ընկերությունն աշխատանք է տանում եզակի լինելու, եզակի առաջարկ ներկայացնելու ուղղությամբ:
Ընկերության զարգացման համար նախատեսվում են իրատեսական ժամկետներ:
Մրցույթի մասնակիցները կգնահատվեն` ըստ իրենց բիզնես մոդելների, որոնք նրանք ժյուրիին կներկայացնեն երկու պրեզենտացիաների միջոցով: Առաջին պրեզենտացիային մասնակցելու իրավունք կստանան լավագույն տասնմեկ բիզնես մոդելները, իսկ պրեզենտացիաների եզրափակիչ փուլին` լավագույն յոթը:
Հավասար միավորների դեպքում ժյուրին կընտրի այն մոդելը, որն ունի «հաջողության իրական հնարավորության» ամենաբարձր միավորը: Չափորոշիչներին վերաբերող բոլոր որոշումները կկայացնեն մրցույթի կազմակերպիչներն ու հովանավորները: Այս կանոնները և ժյուրիի անդամների որոշումները համարվում են վերջնական և ենթակա են կատարման բոլոր մասնակիցների կողմից:
Ինչպե՞ս կարող եմ իմանալ` արդյոք հաղթել եմ
Հաղթողների անունները կհրապարակվեն  նոյեմբերի կայանալիք հանդիսավոր արարողության ժամանակ: Նշված պայմաններին համապատասխանելուց բացի, որպես մրցանակն ստանալու պայման`յուրաքանչյուր հաղթող պետք է ստորագրի պատասխանատվությունից ազատման մասին գրավոր համաձայնագիր: Ծանուցումից հետո 14 օրերի ընթացքում ստորագրելուց հրաժարվելը և բոլոր այս փաստաթղթերը վերադարձնելը կհանգեցնեն որակազրկման, ու հաղթող կընտրվի մեկ այլ մասնակից: Հանձնման անհնարինության պատճառով մրցանակը վերադարձնելը ևս կհանգեցնի որակազրկման և այլ հաղթողի ընտրության: Հաղթողների ցանկը կհրապարակվի մրցանակների հանձնման պաշտոնական արարողությունից հետո:
Որո՞նք են մրցույթի մյուս պայմանները
Ֆինանսավորման այլ աղբյուրներ կամ մրցույթներ
Մասնակից այն թիմերը, որոնք արդեն իսկ ֆինանսավորում են ստացել այլ աղբյուրից, մրցույթին դիմելիս պետք է ներկայացնեն բոլոր աղբյուրներն ու գումարի ամբողջ չափը կամ տեղյակ պահեն դրանց մասին, եթե նման հնարավորություն առաջանա մրցույթի ընթացքում: Այն թիմերը, որոնք մրցույթին դիմելու պահին կամ մասնակցության ընթացքում նույն բիզնես մոդելը ներկայացրած կլինեն նմանատիպ այլ մրցույթի, պարտավոր են դրա մասին տեղյակ պահեն:
Ներկայացված բոլոր նախագծերը պետք է լինեն օրիգինալ և զերծ հեղինակային իրավունքի հետ կապված կամ այլ սահմանափակումներից:
Մասնակիցը կարող է որպես «թիմի անդամ» հանդես գալ միայն մեկ բիզնես մոդելի կազմում, և ցանկացած բիզնես կարող է ներկայացվել միայն մեկ բիզնես մոդելով:
Հովանավորների/ժյուրիի անդամների կողմից հանձնվող դրամական պարգևը չի հանդիսանում հաղթող բիզնես մոդելում արված ներդրում: Հովանավորները/ժյուրիի անդամները մրցանակային գումարի դիմաց հաղթող ընկերություններում մասնաբաժին չեն ստանալու: Մրցույթը հաղթողների մրցանակները թողարկվելու են ընկերության անունով, ինչպես սահմանված է ծրագրում, և հովանավորները/ժյուրիի անդամները չեն կրելու ոչ մի պատասխանատվություն դրանց հետագա բաշխման հետ կապված:
Մասնակիցները չեն կարող հետևյալ կետերի հետ կապված պահանջ ներկայացնել, քանի որ մրցույթի ներկայացուցիչները դրանց համար պատասխանատվություն չեն կրում.
կորսված, ուշացած կամ սխալ հասցեագրված դիմումներ,
հեռախոսի կամ հաղորդակցության այլ ցանցի, համակարգչի առցանց համակարգերի, սերվերների կամ պրովայդերների, համակարգչային սարքավորումների և պարագաների, ծրագրային ապահովման տեխնիկական անսարքություն,
տեխնիկական խնդիրներ` կապված էլեկտրոնային փոստի, կայքի խափանման, ինտերնետի գերծանրաբեռնվածության հետ, այդ թվում` մրցույթի հետ կապված նյութերի ներբեռնման հետևանքով մասնակցի կամ այլ անձի համակարգչին պատճառված վնասները:
Այն մասնակիցները, ովքեր խախտում են նշված կանոնները, միջամտում են մրցույթի անցկացմանը կամ ոչ հարիր վարքագիծ են դրսևորում հովանավորների, մրցույթի կազմակերպիչների կամ այլ մասնակցի հանդեպ (յուրաքանչյուր առանձին դեպք դիտարկվում է մրցույթի ներկայացուցիչների կողմից), ենթակա են որակազրկման: Հովանավորներն իրավունք ունեն արգելելու ցանկացած մասնակցի հետագա մասնակցությունը, եթե վերջինիս համապատասխանությունը հարցականի տակ է:
Մրցույթին դիմելով` մասնակիցներն (առանց սահմանափակման) ազատում են հովանավորներին, ժյուրիի անդամներին, խորհրդատուներին և նրանց ղեկավարներին, աշխատակիցներին ու գործակալներին մրցույթի հետ կապված ցանկացած տեսակի կորուստների, վնասվածքների համար պատասխանատվություն կրելուց: Մրցույթին մասնակցելով` Դուք համաձայնվում եք հրաժարվել մրցույթում կամ նրա պաշտոնական կանոններում առկա հնարավոր երկիմաստության կամ սխալների բողոքարկման իրավունքից: Մրցույթի կանոնների կամ հենց մրցույթի վերաբերյալ հարցերի դեպքում խնդրում ենք կապ հաստատել կազմակերպիչ թիմի հետ հետևյալ էլ. հասցեով`
Բացել հաշիվ և անմիջապես կատարել խնայողություններ ցանկացած բջջային հեռախոսով առանց ինտերնետային կապ օգտագործելու: Պատմությունը Uganda StartUp Cup-ի հաղթող Airsave-ի հետևում
StartUp Cup Business Model Judges Announce 12 Semi Finalists
StartUp Cup Business Model Judges Announce TOP 7 Finalists
Armenia StartUp Cup Challenge 2015-ի հաղթողը։
StartUp Cup բիզնես մոդելների մրցույթ, սնուցվում GriffinWorx, հանդիսանում է նորարարական համայնքային մոտեցում նախատեսված է բարձրացնել որակը եւ քանակը ձեռնարկատերերի ցանկացած համայնքում: Մանրամասների համար այցելեք GriffinWorx.org
© Copyright 2012 - GriffinWorx   |   All Rights Reserved